મળતી માહિતી અનુસાર ભીંગાડા ગામ નજીક થયેલો આ અકસ્માત એ હદે ગમખ્વાર હતો કે મૃતકોના મૃતદેહ કારમાં જ ફસાઇ ગયા હતા. અકસ્માતની જાણ થયા બાદ પોલીસ ઘટના સ્થળે પહોંચી હતી અને મૃતદેહોને બહાર કાઢવા માટે કવાયદ હાથ ધરી હતી. ઘટના સ્થળને કોર્ડન કરી દેવામાં આવ્યો હતો અને કટરની મદદથી મૃતદેહોને બહાર કાઢવામાં આવ્યા હતા. મૃતદેહોને પોસ્ટમોર્ટમ અર્થે બગોદરની હોસ્પિટલમાં મોકલી દેવામાં આવ્યા છે. અકસ્માતનો ભોગ બનનાર કાર મહેસાણા પાસિંગની હોવાનું જાણવા મળ્યું છે.